Norsk hjelp til ny afghansk hær - Fædrelandsvennen
Norsk hjelp til ny afghansk hær
Oppdatert: 16.des.2002 14:46
Publisert: 16.des.2002 14:39
På spørsmål fra NTB svarte Karzai at arbeidet med å skape en egen hær på 70.000 soldater er i full gang.Rekrutteringen går bra. Vi ser fram til norsk bistand i forhold til opplæring og trening av afghanske soldater og piloter, sa han.
Hvordan denne bistanden konkret vil ta form, ville verken Karzai eller forsvarsminister Kristin Krohn Devold si noe om. Det antydes at dette arbeidet vil bli trappet opp når en ny norsk sivil-militær enhet skal opprettes under den internasjonale sikkerhetsstyrken ISAF.
Lokale behov vil avgjøre hva vi skal bidra med. Det kan være alt fra å bygge opp skoler og barnehager, til opplæring av soldater og politi samt bistand i etableringen av egne domstoler, sier Krohn Devold.
Den norske F16-operasjonen er over 1. april, men Krohn Devold understreker at dette ikke betyr slutten på det norske militære engasjementet i Afghanistan.